AksaraLLM/aksara-bahasa-daerah-v1 huggingface dataset:
Pasisir Pandhanbaru ꧌ꦥꦱꦶꦱꦶꦂꦥꦤ꧀ꦝꦤ꧀ꦧꦫꦸ꧍ 

Salah sawijiné papan wisata pasisir sing ana ing tlatah Bantul. Prenahé ana ing Wonoroto, Gadingsari, Sandèn, Bantul, Daérah Istiméwa Yogyakarta. Jarak saka kutha Yogya kurang luwih 21 kilometer utawa mbutuhaké wektu udakara 60 menit. Pasisir Pandhanbaru minangka pasisir sing duwèni tetuwuhan awujud cemara laut sing kaya déné pager wates antarané pasisir lan  daratan.

Mirunggané Pasisir Pandhanbaru 

 Menara Suar sing dhuwuré kurang luwih 40 meter dadi tetenger sing mirunggan ing pasisir Pandhanbaru jalaran ora kabèh pasisir duwèni menara suar. Anané menara suar iki sing wis cetha gunanaé yaiku kanggo panuduh kapal sing ana ing segara nemtokaké dalan utawa panggonan sing arep dituju. Ananging saliyané iku uga bisa narik para wisatawan sing arep mlebu ing pasisir awit papan panggonané menara suar iki ana ing dalan sadurungé mlebu ing pasisir. Para wisatawan sing plesir ing pasisir Pandhansari sing kendel bisa ngrasakaké pengalaman munggah menara suar iki kanthi napak saben andha mubeng tekan punthuking menara suar. Ing ndhuwur menara suar yèn wanci sore para wisatawan bisa nyawang srengéngé lekas angslup mangulon lan bisa njupuk foto-foto sing éndah.
 Wit cemara laut sing pating ngrembuyung dadi salah sawijiné bab sing narik kawigatèné para wisatawan. Cemara laut sing ditandur sadawané pinggiran pasisir Pandhanbaru iki ndadèkaké swasana sing èdhum lan ndemenakaké kanggoné sing kepingin ngaso dolan-dolan ing pasisir iki. Ditambah manèh anané wit cemara sing wis bakoh diwènèhi bandhulan kanggo ayun-ayunan sing digawé saka blabak kayu lan ditalèni tali tampar utawa dhadhung mula bisa digunakaké para wisatawan foto-foto utawa lèrèn sinambi nyawang sesawangan segara. Ing ngisor cemara sing èdhum iki bisa uga digunakaké kanggo dolanan pasir.
 Camping ground utawa papan jembar sing rata bisa digunakaké kanggo kémah bebarengan kulawarga utawa kanca. Papan kémah iki duwèni fasilitas sing bisa digunakaké déning para wisatawan kaya ta pendhapa, mushola utawa langgar, lan pakiwan sing kebèh isih dirumat kanthi becik lan resik. Ananging yèn kepingin ngrasakaké kémah ana ing kéné beciké nggawa piranti kémah amarga pengelola pasisir Pandhansari durung nyepakaké manéka keperluan sing digunakaké kanggo kémah.

Jam Bukak lan Rega Tiket 
Pasisir Pandhansari bukak saben dina wiwit jam 06.00-18.00 WIB kanthi rega tiket Rp10.000 saben wong  lan parikir saben motor Rp5.000

Pasisir utawa Panggo Plesir Sacedhaké Pasisir Pandhansari 

 Pasisir Parangtritis
 Pasisir Parangkusuma
 Pasisir Parangendhog
 Pasisir Samas
 Pasisir Baru
 Pasisir Pandhansima
 Pasisir Kuwaru
 Pasisir Guwa Cemara
 Padusan Parangwédang
 Pasisir Dhépok
 Pasisir Gesing

Pratelan 

 Pantai Pandansari. visitingjogja.jogjaprov.go.id. Diakses pada 27 September 2023. 
 Inilah Wisata Pantai Hits. bob.kemenparekraf.go.id. Diakses pada 27 September 2023. 
 Wisata Pantai Pandansari. liburmulu.com. Diakses pada 27 September 2023.

Papan wisata ing Ngayogyakarta
WikiPlesir
Embung Mananjar yaiku panggon wisata awujud embung utawa wadhuk sing manggon ing Desa Samiran, Séla, Kabupathèn Boyolali. Embung Mananjar diurus dening Pamrentah Desa Samiran. Embung Mananjar dibangun awit taun 2019 sing dadi bagian saka program Pamrentah Provinsi Jawa Tengah yaiku Program Sewu Embung sing digagas dening Gubernur Jawa Tengah kala iku, Ganjar Pranowo.

Kahanan 
Umbul Mananjar manggon ing sisih kulon lereng Gunung Merbabu ing ketinggian 1.700 meter. Umbul iki duwe jarak 49 km saka Kutha Solo lan 20 km saka Kutha Boyolali. Umbul iki duwe luas yaiku 1.602 m2 sing dikelilingi karo pager kanggo keamanan pengunjung. Dalan mlebu Embung Mananjar mung isa dilewati dening pit montor amarga dalan mlebu sing cilik lan mundhak-mundhak amarga manggon ing lereng gunung.

Kegiyatan 
Ing Embung Mananjar, wisatawan isa nyawang pemandangan saking Gunung Merapi lan Gunung Merbabu. Sak liane iku, ing Embung Mananjar uga isa ngelakoni kemah ing cedhak embung. Panggon embung sing ana ing cedhak gunung marai hawa lan cuaca ing embung anyep lan seger. Wisatawan uga isa njipuk foto karo Gunung Merapi lan Gunung Merbabu sing dadi latar foto. Wisatawan uga isa nyawang pemandangan Embung Mananjar ing gazebo-gazebo sing wis dicepaki dening pangurus embung. Ing embung uga ana warung-warung kanggo tumbas panganan utawa ombe-ombenan kanggo wisatawan. Wisatawan ing Embung Mananjar uga isa berkuda, fasilitas iki mung ana saben dina prei. Sak liane iku, embung iki uga isa dadi panggon olahraga, kaya jogging lan sepeda gunung. Ing Embung Mananjar uga ana jasa sewa alat-alat kemah kanggo wisatawan sing ngelakoni kemah ing cedak-cedak umbul.

Rujukan 

Papan wisata ing Jawa Tengah
WikiPlesir
Ngejaman Keben (Carakan: ꦔꦼꦗꦩ꧀ꦩꦤ꧀ꦏꦺꦧꦼꦤ꧀; basa Indhonésia: Ngejaman Keben) yaiku monumen tetenger utawa tandha wektu sing saiki mlebu ing Sistem Registrasi Nasional Cagar Budaya.

Kahanan 
Monumen jam Ngejaman Keben ana ing Dalan Rotowijayan, Kadipatèn, Kemantrèn Kraton, Kutha Yogya sing isih sapanggon karo Mesjid Kagungan Dalem Rotowijayan, déné biyèné Ngejaman Keben ana ing pekarangan Sri Manganti sisih wétan.

Ngejaman Keben dadi monumen sing ngemu pralambang ayem tentremé masarakat Tionghoa, pegawé Gubermen, lan Kraton Yogyakarta rikala jaman pamaréntahan Sri Sultan Hamengkubuwana VIII. Monumen Ngejaman Keben dadi tetenger guyub rukun antarané masarakat sing saka manéka werna budaya wiwit wektu semana padha urip bebarengan ana ing nagari Ngayogyakarta. Déné Ngejaman Keben sing saiki dadi kagungan dalem Kraton Yogyakarta tekan sepréné isih dirumat kanthi becik iki kapérang saka pérangan paling ndhuwur yaiku lambang Kraton Yogyakarta, ngisoré jam sing bentuké bunder sing dadi tetengeré wektu, ngisor jam ana prasasti sing bentuké segi papat dawa ditulis nganggo aksara lan basa sing manéka werna, banjur ing ngisor prasasti iki ana reca Ganésa. Saiki Ngejaman Keben dikupeng pager udaraka 2 meter dhuwuré.

Isiné Prasasati Ngejaman Keben

Ana ing perangan ngisor jam ana prasasati ditulis nggunakaké aksara Jawa, aksara Cina, basa Indonesia, lan basa Inggris sing mungel;

“Penget kagungan Dalem jam nama Seinkrun, pisungsung saking paguyubanipun abdinipun Kangjeng Gubermen sarta bangsa Tiyohwa ingkang manggen ing nagari Dalem Ngayogyakarta Hadiningrat amengeti wiyosan Dalem Jumenengan tumbuk kalih windu, marengi ing dinten Senen Wage tanggal kaping 29 wulan Jumadilawal tahun Alip 1867 utawi kaping 17 Agustus 1936.”

Gladri

Uga delengen 
 Karaton Ngayogyakarta Hadiningrat
 Masjid Gedhé Kauman
 Masjid Ratawijayan
 Tugu Ngejaman

Rujukan

Pranala jaba 

 Situs Karaton Ngayogyakarta Hadiningrat

WikiPlesir
Mohamed Nassar is a journalist specializing in digital media. His practical experience extends to more than 15 years in the field of visual, print and electronic media.

He currently holds the positions of editor-in-chief of the Arabic version of Robb Report Arabia magazine and website, and the designated editor in chief of Al Rijal magazine and website, affiliated with the Saudi Research Group. And marketing.

Education 
He obtained a bachelor’s degree in media in 2004 from the University of Damascus, and he also obtained a master’s degree in marketing in 2006 from the same university.

Professional Biography 
Nassar began his career as a broadcaster on the Syrian news channel Sham Satellite for 3 years, extending from 2005 to 2008 AD, before moving to the Emirates and working as a presenter for the “Press” program on the “Al Sharqiya” channel, which broadcasts from Dubai, during the period from 2008 to 2015. He also worked as an editor in Al Sharq Al-Awsat newspaper in 20017 before being promoted to the position of director of the newspaper’s office in the Emirates, in addition to supervising a number of other files in the newspaper and conducting many interviews and press reports, including an interview with the regional director of “Shell Aviation” - director of Dubai Industrial City - CEO of ASDA’A Burson Marsteller.

Mohamed Nassar moved to the prestigious Al Rijal magazine, which was founded in 1992 and is based in London, and was appointed to the position of managing editor to establish the magazine’s website in 2013, before a decision was issued to appoint him as editor-in-chief at the end of 2020.

By 2017, Nassar was appointed to the position of managing editor of the youth lifestyle website Sidi, which is the men’s version of Sayidaty magazine.

In May 2021, Mohamed Nassar was appointed editor in chief of the website and magazine of the Arabic version of Rob Robert Report Arabia, which is based in the Production City in Dubai, in parallel with the presidency of both the “The Man” and “Sidi” editions.

Social Media Initiatives 
Mohamed Nassar launched the Distinguished Ten Award through Al Rajal magazine and website to highlight and honor those distinguished in a number of fields, after conducting a public vote on social media platforms to choose the most deserving of the award. Among the most famous winners of the competition are the 10 distinguished in managing Saudi clubs, and the 10 distinguished in inspiring Saudis. , the top ten brands.

Social Responsibility 
Through his social media platforms, Nassar periodically publishes free cultural awareness content through the Leave a Trace program on his YouTube channel, and his account on the Twitter and Facebook platforms. He also provides rich content for self development through his website.

References
Musiyum Manyareja utawa Musiyum Manungsa Purwa Sangiran (Klaster Manyareja) dumunung ing Desa Manyareja, Kecamatan Plupuh, Kabupaten Sragen, Provinsi Jawa Tengah. Musiyum Manyareja kalebet Musiyum Manungsa Purwa Sangiran ingkang kaperang dados saperangan gugusan. Musiyum iki paling cedhak karo gugusan Musiyum Bukuran, lan musiyum sing paling adoh saka gugusan musiyum Krikilan.

Musiyum Manyareja dipunresmikaken tanggal 5 November 2014 dening Dirjen Kabudayan Prof. Dr. Kacung Marijan, MA. Musiyum iki mujudake bukti apresiasi kang ditujokake marang para arkeolog, peneliti lan masyarakat lokal sing nyumbang panemuan penting kanggo musiyum Sangiran.

Wiwit taun 1934, sawise tekane Von Koenigswald, akeh wong sing wiwit melu nglumpukake fosil. Iki menehi kesempatan masyarakat lokal kanggo bisa melu berperan nambah koleksi musiyum lan nggawe hubungan apik antarane peneliti lan warga lokal.

Koleksi musiyum 
Musiyum Manyareja nduweni diorama situs penggalian arkeologi lan ana fosil insitu. Fosil kasebut minangka fragmen tulang rusuk lan panggul gajah bebarengan karo tengkorak banteng. Diorama iki nduweni tujuan supaya para pengunjung gadah gambaran babagan swasana nalika nggoleki jejak-jejak kuna.

Kajawi iku, musiyum menika dipunlengkapi papan pajang ingkang nampilaken informasi kolaborasi antawisipun peneliti kaliyan warga Sangiran. Uga njlentrehake dinamika panguripane warga Sangiran sajrone evakuasi tilas purbakala.

Ing museum menika wonten perangan ingkang nampilaken pamasangan griya Jawi ingkang dipunsarengi kaliyan aksesoris ingkang dipunpanggihaken wonten ing interior musiyum. Bagian iki ngemot foto-foto kronologis penelitian kang ditindakake ing daerah Sangiran. Kanthi tampilan menika para pengunjung saged ngraosaken kawontenan griya-griyanipun warga Sangiran ingkang wonten ing penelitian menika.

Musiyum Manyareja uga nyediakake monitor layar sentuh kang gunane kanggo nampilake sejarah panemu fosil Sangiran. Kajawi punika ugi wonten monitor ingkang nampilaken peta digital wilayah Sangiran, lan informasi temuan fosil ing saperangan lokasi.

Sakliyane iku, ing jero musiyum Manyareja uga wonten meja bak pasir sing isine kerangka kewan vertebrata, poster lini masa Puslit Arkenas bebarengan alat peraga lan dekorasi, uga panel studi arkeologi publik, panel studi geologi, display temuan lan tokoh peneliti.

Ing museum iki pengunjung bisa nemokake piranti kanggo evakuasi Sangiran. Tuladhanipun inggih menika sekop, cangkul, spatula, kuas, ember, timbangan saha piranti peralatan liyane.

Rujukan 

Musiyum ing Indonésia
Musiyum ing Jawa Tengah
WikiPlesir
Musiyum Keris Nusantara utawa Musiyum Keris yaiku salah sijining panggon wisata pendhihikan awujud musiyum ing Kutha Surakarta. Musiyum iki diresmiake dening Présidhèn Joko Widodo ing 9 Agustus 2017. Musiyum iki diopeni Pamrentah Kutha Surakarta dening Dinas Kebudayaan lan Pariwisata Kutha Surakarta.

Kahanan 

Musiyum Keris Nusantara manggon ing Dalan Bhayangkara, Laweyan, Surakarta. Musiyum Keris dibangun ing bekas Griya Sakit Mangunjaya sing isih dadi bagiyan saking Kompleks Sriwedari. Musiyum Keris nyimpen 409 koleksi keris. Sak liane keris, uga ana 38 koleksi tombak lan maneka warna pusaka sing dadi koleksi Musiyum Keris. Musiyum Keris dibangun nganggo anggaran saka APBN, APBD, lan donatur. 

Bangunan musiyum duwe bentuk trapesium kaya Candhi Sukuh sing manggon ing Karanganyar. Bagiyan njero musiyum dihias dening ornamen-ornamen saka kayu warna emas ing sudut-sudut bangunan musiyum. Ing sisih ngarep bangunn musiyum, uga ana replika relief Candhi Sukuh ing sisih kiwa lan tengen pintu mlebu musiyum. Candhi Sukuh dijupuk dadi sumber arsitektur musiyum amarga ing Candhi Sukuh ana relief proses nggawe keris sing isa dituladhani dening Musiyum Keris Nusantara ben isa dadi panggon informasi lan pendhidhikan babagan keris lan maneka warna sanjata tradisional liane.

Kegiyatan 
Ing Musiyum Keris, pangunjung isa sinau babagan sejarah keris lan maneka warna sanjata tradisional ing Indhonésia. Pangunjung uga isa sinau babagan proses nggawe keris tradisional karo sinau menyang video keris ing Indhonésia sing wis dicepakake dening pangurus musiyum. Musiyum Keris dibagi dadi lima lantai, lan papat lantai dadi ruang koleksi musiyum. Ruang koleksi musiyum ana ing lantai loro,telu, papat, lan lima. Lantai loro uga kasebut wedaring wacana, lantai telu uga kasebut purwaning wacana, lantai papat uga kasebut cipta adiluhung, lan lantai lima uga kasebut esthining lampah.

Ing lantai wedaring wacana, lantai iki dadi panggon pangenalan anatomi keris, atribut sing ana ing keris, lan fungsi keris ing masyarakat. Sak liane iku, ing wedaring wacana uga ana informasi babagan panyebaran sanjata tradisional sing ana ing dunia. Ing lantai purwaning wacana, pangunjung disuguhi informasi babagan eksistensi keris ing jaman modern, informasi babagan bilah keris (ricikan keris miturut serat centhini, anatomi keris, nganti maneka warna wujud pucuk keris), lan perabot keris (warangka, jejeran, daphur, pendhok, mendak, lan selut). Ing lantai cipta adiluhung, pangunjung disuguhi informasi babagan proses nggawe keris. ing lantai iki ana diorama proses nggawe keris tradisional lan cara nganggo keris ing klambi adat jawa. Ing lantai esthining lampah dadi panggon nyimpen maneka werna keris, lantai iki dadi panggon nyimpen Keris Kiai Tengara, keris hibah saking Présidhèn Joko Widodo.

Rujukan 
Papan wisata ing Jawa Tengah
WikiPlesir
Musiyum ing Indonésia
Musiyum ing Jawa Tengah
Kucing Busok Raas (uga dikenal minangka kucing Madura) ya iku jenis kucing domestik endemik asalé saka Pulo Raas ing Indonésia. Busok Raas minangka kucing murni tanpa gen campuran saka ras kucing liyane. Kucing iki kalebu kucing langka banget lan nduweni variasi genetik sing dhuwur. Ing taun 2016, kira-kira mung Ana kurang saka 100 Busok Raas sing isih ana gen murni. Kucing Busok Raas saiki ana 4 variasi warna, yaiku Biru, Ireng, Coklat, lan Lilac. Kucing Busok Raas kadhaptar ing organisasi kucing donha yaiku World Cat Federation (WCF), kanthi standar buntut sing khas, yaiku cendhak lan mlengkung.

Perkembangan kucing iki mung dumadi ing Pulo Raas. Kucing Busok Raas direksa banget dening warga, mula dheweke nglarang kucing iku metu saka pulo kasebut. Biasane mung kucing Busok Raas sing wis dikebiri sing diidini dijupuk saka kulo kasebut supaya kemurnian Busok Raas tetep dijaga. Laire cemèng Busok Raas kanthi warna "biru" tansah ditunggu-tunggu dening para warga. Cemèng iki mengko bakal diwenehi hadiah kanggo wong tartamtu, kayata penyayang kucing.

Rujukan
Puncak Suralaya yaiku salah siji papan plesir kang ana ing Kapanéwon Samigaluh, Kabupatèn Kulon Praga, Dhaerah Istimewa Ngayogyakarta. Suralaya salah sawijining pucuk aling dhuwur saka pagunungan Menorèh kang ana ing wilayah Jawa Tengah lan Ngayogyakarta. Suralaya nduweni panorama kang éndah.

Legenda 
Aran Suralaya nduweni makna yaiku wani ngadepi pati. Iki ora ucul saka kahanan Suralaya menawa para wisatawan kudu ngancik 300 undhakan. Para wisatawan kang arep tumuju ing pucuk butuh raga lan jiwa kang kuat kaya déné ngupaya wani ngadepi pati.

Miturut carita pawayangan, Suralaya yaiku papan Batara Guru kang mandegani para déwa ing Kayangan. Saka carita iki, Puncak Suralaya ditekani para wisatawan. Nalika jaman Hindu-Budha, masyarakat pracaya menawa para Dewa mapan ana ing Gunung Himalaya. Nanging, masyarakat angèl duwéni gambaran marang Himalaya. Mula para pandhita banjur migunakake Suralaya dadi Kahyangan.

Nalika Islam ngrembaka ing tlatah Jawa, Raden Mas Rangsang kang sabanjure nata dadi Sultan Agung Hanyakrakusuma, tapa laku wangsit. Panjenengane nemu wangsit kudu lumaku saka Kraton Kotagedé tumuju arah mangulon. Sabanjure dheweke lumaku kurang luwih 40 kilometer ing arah ngulon, dheweke banjur semaput. Nalika semaput dheweke nemu wangsit kapindo kang nitahake nalika jumeneng migunakake asma Sultan Agung Hanyakrakusuma.

Puncak Suralaya uga dipracaya dadi pusat tlatah Jawa. Saperangan masyarakat Jawa uga parcaya menawa narik garis mengulon lan ngétan lan saka ngidul ngalor bakal ketemu ana ing Suralaya. Mula Suralaya uga diarani kiblat utawa pancering bumi.

Wahana Plesir 
Wahana plesir kang bisa dirasakakè dèning para turis yaiku kebun tèh uga srengèngè kang sumunar saka sisih wètan. Ing sisih lor Puncak Suralaya uga bisa meruhi Candi Barabudur. 
Sakliyane iku para turis uga ana papan kang bisa diparani yaiku:

 Puncak Sariloyo* Tegal Kepanasan
 Sendang Kadwetan
 Sendang Kawidodaren
 Partapan Kaendran
 Partapan Mintaraga 

Saben tanggal 1 Sura, ing Puncak Suralaya dianake jamasan pusaka saka Kraton Ngayogyakarta yaiku Tombak Kyai Manggala Murti lan Songsong Kyai Manggala Dewa. Jamasan diwiwiti saka omah sesepuh Dhusun Keceme kanthi kirab pusaka banjur kairing arak-arakan gunungan kasil bumi, lan iring-iringan tetabuhan kaliyan kelompok kagunan tumuju ing Sendang Kawidodaren kang dadi papan jamasan. Udik-udik saka gunungan mau banjur direbut dèning para turis. Kang oleh kasil bumi bakalé kasil panen tambah.

Rujukan 

Papan wisata ing Ngayogyakarta
WikiPlesir
Grojogan Coban Rajapala ya iku grojogan kang dumunung ing Desa Pandesari, Kecamatan Pujon, Kabupaten Malang, Propinsi Jawa Wétan.

Papan wisata ing Jawa Wétan
WikiPlesir
Guwa Marga Trisna yaiku salah sawijining papan wisata awujud guwa ing Kabupatèn Nganjuk. Guwa iki mapan ing Dhusun Cabéan, Désa Sugihwaras, Kacamatan Ngluyu. Guwa iku mapan kira-kira 35 kilomèter saloring Kutha Nganjuk, ambané 15 x 50 mèter. Guwa iki uga duwèni jeneng liya yaiku Guwa Lawa jalaran akèhé lawa kang ana sajroning guwa iku. Papan wisata iku uga kalebu ing jinis "wana wisata'' utawa wisata sajroning alas, kang kalebu ing kawasan alas Perhutani Kesatuan Pemangkuan Hutan (KPH) Nganjuk tepaké ing petak 227b wilayah Resort Pemangkuan Hutan (RPH) Cabean, Bagian Kesatuan Pemangkuan Hutan (BKPH) Wengkal.

Etimologi 
Jeneng Marga Trisna kajupuk saka rong tembung yaiku "marga" lan "trisna". "Marga" maknané iku dalan, déné "trisna" iku saka jeneng Bupati Nganjuk, Sutrisna (éjaan Indhonésia: Sutrisno). Guwa iku asliné ajeneng Guwa Lawa, biyèn dalan tumuju guwa isih arupa lemah, banjur nalika ing mangsa jumenengé Bupati Sutrisna ing tahun 1993, panjenengané nginisiasi kanggo ayasa dalan kang luwih becik tumuju guwa, uga nalika iku Guwa Lawa awit binukak minangka papan wisata, banjur saka iku jeneng guwa iku kaganti kanthi jeneng Guwa Marga Trisna.

Pariwisata

Minangka wisata unggulan 
Guwa Marga Trisna kalebu salah siji saka patang papan wisata kategori "unggulan" Kabupatèn Nganjuk bebarengan karo papan wisata liyané kayata, Grojogan Seduda, Grojogan Mrambat Rara Kuning, lan Taman Rékréasi Anjuk Ladang.

Wayah operasional 
Guwa Marga Trisna bukak saben dina awit jam 07.00 nganti jam 15.00, déné karcis mlebuné yaiku Rp.5000,- saben wong.

Kolam renang Umbul Marga Mulya 
Sadurungé munggah ing ngendi mapané Guwa Marga Trisna, ana sawijining padusan utawa kolam renang kang sapakèt ing tlatah wisata iku. Kolam renang iku kajenengaké Umbul Marga Mulya, banyuné resik lan bening banget. Jarak antara Guwa Marga Trisna karo kolam iki kira-kira ana 650 mèter utawa 20 menit lelakon, dalan tumuju gowa amung bisa diaksès kanthi mlaku wae jalaran dalané kang munggah kanthi rupa tlundhakan.

Cathetan suku 

Papan wisata ing Jawa Wétan
WikiPlesir
Deleng uga 

 Wikiplesir basa Indhonésia
 Wikiplesir basa Sundha
 Wikiplesir basa Acèh
St. Joseph Higher Secondary School and College (  : সেন্ট যোসেফ উচ্চ মাধ্যমিক বিদ্যালয়
Articles containing Bengali-language text
), uga dikenal minangka SJSC yaiku sekolah menengah lan perguruan tinggi Katolik Amerika ing Gerbang Asad, Mohammadpur, Dhaka, Bangladesh . Dianggep minangka salah sawijining perguruan tinggi paling gedhe ing Bangladesh .  Iki minangka sekolah mono-ed (lanang) sing nyedhiyakake pendhidhikan saka kelas III nganti kelas rolas, rata-rata umure 8–18 taun. Sekolah iki minangka sekolah siji shift (esuk) kanthi luwih saka 10 ewu siswa. 

Sawise kamardikan Bangladesh diganti saka basa Inggris dadi basa Bengali.Saiki, media Inggris lan Bengali digunakake kanggo mulang ing tingkat menengah. Wiwit jeneng " St. Joseph's Higher Secondary School " pendidikan wis diwenehake ing kene ing tingkat menengah sing luwih dhuwur.Saben taun 650-750 siswa metu saka cabang kuliah lan 165 siswa saka cabang sekolah. Siswa institusi iki dikenal minangka " Josephites ". 

Wiwit taun 1960-an, Sekolah Menengah Atas St. Joseph entuk reputasi minangka lembaga pendidikan menengah sing paling apik ing negara kasebut. Jumlah paling dhuwur sing nduweni GPA sing sampurna ing ujian nasional (HSC) lan sukses luar biasa para siswa ing tes diakoni universitas menehi kesaksian babagan iki. 

Sekolah kasebut duwe papan dolanan sing wiyar, lapangan basket lan lapangan voli lan lapangan tenis meja .

Warisan

Asil Akademik  

 Sajrone sepuluh taun Cambridge, 233 bocah lanang njupuk ujian jaban rangkah lan 98% lulus kanthi luwih saka 60% ing divisi pertama.
 Rangking minangka kuliah kategori A + ing negara kasebut. 
 Posisi 1st (kalebu posisi pisanan) ing daftar merit ing antarane kira-kira 100 siswa lulusan ing taun 1980.
 Posisi 2nd (kalebu posisi pisanan) ing daftar merit ing antarane kira-kira 100 siswa lulusan ing taun 1992.
 Lima posisi (kalebu posisi kaping telu) ing daftar prestasi ing antarane kira-kira 80 lulusan ing taun 1995.
 Persentase paling dhuwur saka GPA 5.0 / 5.0 ing Ujian SSC ing 2004-2023.

Cathetan  

 Pambuka Basket ing Bangladesh.
 Pambuka Debat Format Parlementer ing Bangladesh.
 Ing taun 2023, Dewan Pendidikan Dhaka menehi peringkat institusi kasebut ing kategori A+. 
 Ngadegake Klub Sains Tingkat Sekolah Menengah pertama ing Bangladesh ing taun 1957.
 Nggawe Klub Debat Tingkat Sekolah Menengah pertama ing Bangladesh ing taun 1969.
 Mitra ajang kompetisi debat universitas All-Asians pisanan sing dianakake ing Bangladesh ing 2008.
 Sekolah perintis ing skema sekolah global British Council kerja sama karo Park View Church Community School ing Inggris wiwit taun 2006.
 13 medali emas menang ing ujian IAS 2007 sing dianakake Universitas New South Wales, paling dhuwur ing negara kasebut.

Pranala njaba 

 Situs web resmi
 Direktori institusi sing dikelola Kongregasi Holycross
 SJOBA (St. Joseph Old Boys' Association)
 Portal alumni Josephite Batch 89
 Paguyuban Alumni
Pasisir Karang Kering ya iku salah sawijining pasisir kang ana ing Kabupatèn Gresik. Pasisir iki mlebu ing Désa Karang Kering, Kacamatan Kebomas tepaké ing Dalan Kapten Darma Suganda. Pasisir iki ora adoh saka pusat kutha Gresik lan duwèni daya tarik wit-witan bakau kang bisa ngalangi saka abrasi.

Wayah operasional lan karcis mlebu 
Pasisir iki bukak saben dina kanthi karcis mlebu Rp.5000,- saben wong.

Sarana 
Ana pirang-pirang sarana kang sumadya ing papan wisata iki, kayata:

 Papan parkir
 Warung wisata
 Papan poto
 Kakus
 Prau wisata
 Langgar
 Papan mancing

Cathetan suku 

Papan wisata ing Jawa Wétan
WikiPlesir
Bendungan Semantok yaiku bendungan kang mapan ing Dhusun Kedhungpingit, Désa Sambikerep, Kacamatan Rejasa, Kabupatèn Nganjuk.

Latar wuri

Yeyasaning 
Bendungan iki diyasa wiwit sasi Dèsèmber 2017, yeyasaning bendungan iki minangka Proyek Strategis Nasional (PSN). Yeyasaning bendungan iki dilakoni déning Balai Besar Wilayah Sungai (BBWS) Sungai Brantas, Ditjen Sumber Daya Air, Kementerian PUPR (Pekerjaan Umum dan Perumahan Rakyat) lumantar 2 pakèt panggawéan, yaiku pakèt 1 déning kontraktor pelaksana (PT. Brantas Abipraya & PT Pelita Nusa Perkasa) lan pakèt 2 anggandhèng PT Hutama Karya & PT Bahagia Bangunnusa. Bendungan iki rampung ing taun 2022 lan diresmèkaké déning Presidhèn Joko Widodo ing 20 Dèsèmber 2022, lan Bendungan Semantok iku minangka bendungan kaping 30 kang diresmèkaké panjenengané saka total kira-kira 50-60 bendungan manèh kang kudu diresmèkaké panjenengané ing pungkasaning taun 2024.

Préstasi 
Bendungan iki sinebut minangka bendungan paling dawa sa-Asia Kidul-Wétan. Bendungan iki uga makolèh piagem rékor MURI (Museum Rekor Indonesia) ing bab Pelaksana Pembangunan Bendungan Terpanjang kanthi dawa 3.100 mèter. Bendungan iki duwèni dhuwur 38,5 mèter lan amba papan kembongan banyu 365 héktar. Ing salah sawijining survé, Bendungan Semantok sinebut ing urutan kapisan saka patang bendungan ing Indhonésia minangka bendungan paling larang ing Indhonésia kanthi mangan béya 2,5 triliun, ditutké bendungan-bendungan liyané kayata Bendungan Kuwil ing Manado (1,9 triliun), Bendungan Sadawarna ing Subang lan Sumedang (1,9 triliun), lan Bendungan Tamblang ing Bulèlèng, Bali (820 miliar).

Hidrologi 
Bendungan iki mekolèh banyunè saka Kali Semantok. Kali iku dawané kira-kira 18,19 kilomèter lan dhaérah cekelan banyuné watara 54.032 kilomèter persegi kanthi duwèni volume ilèn mlebu rata-rata 64,77 mèter kubik per taun.

Piguna 
Yeyasaning bendungan iki duwèni pirang-pirang manpangat kang bisa dipigunakaké masarakat sakiwa-tengené bendungan ing khususé, uga masarakat Nganjuk ing umumé. Bendungan iki duwèni daya tadhah banyu kang lumayan gedhé yaiku 32,6 yuta kubik lan kanthi amba papan kembongan banyu 365 héktar, kanthi iku bisa dikarepaké bisa dianggo masarakat khususé para among tani kanggo ngilèni sawah kang ambané nganti 1.900 héktar ing sakiwa-tengené bendungan.

Kamangka kanthi iku bisa dikarepaké uga ing setauné bisa nganti ping loro utawa ping telu panènan. Saliyané iku, anané bendungan iki uga bisa nyuda cacahing banjir ing tlatah Nganjuk. Manawa miturut Sekretaris Perusahaan Brantas Abipraya, Miftakhul Anas, anané bendungan iku kira-kira bisa nyuda banjir nganti 30 persèn ing Kabupatèn Nganjuk lan tlatah saubengé. Déné sawaliké ing nalika mangsa katiga, bendungan iku bisa dadi talangan banyu kanggo tlatah-tlatah kang kakurangan banyu. Ing pungkasan kanthi binukaké bendungan iki bisa ngundhakaké daya tarik pariwisata uga ngurip-uripi ékonominé masarakat saubengé lan masarakat Nganjuk.

Wayah operasional lan rega karcis 
Wayah operasional bendungan iki saben dina. Karcis mlebuné gratis, déné parkiré Rp. 2000,- kanggo pit montor lan Rp.5000,- kanggo mobil.

Cathetan suku 

Papan wisata ing Jawa Wétan
WikiPlesir
yaiku destinasi wisata ana ing Gunung Kidul. Karo wilangan lahan kurang lewih 100 m².

Jeneng liyane Pasisir Sili
Pasisir Sili iki ana jeneng liyane yaiku  Watu Lawang lan uga cinta Slili. Digawé jeneng Pasisir Watu Lawang amarga ana pulau cilik sing sering dijenengi bukit karang nganti didasar cekungan, ukurané kPasisirurang lewih 500 meter saka Pasisir Sundak.
Jeneng Slili love dijenengi amarga ana prasasti pasisir ing pantai iki, sing nganggo bentuk hati sing digawé saka bunga plastik sing ngambang cinta.

Lokasi
Lokasi Pasisir Sili iki yèn saka pusat kutha Jogja yaiku kurang lewih 64,6 kilometer lan nalika njaluk mobil saka pusat kutha Jogja menyang Pasisir kudu ngasilake wektu kurang lewih 1 jam 42 menit, ndlokaké ing Daérah Istimewa Yogyakarta, Jalan Pasisir Krakal, Kecamatan Tepus, Kabupaten Gunung Kidul.

Harga tiket masuk lan parkir
Tiket masuk kanggo mlebu wisata iki duwé biaya 10.000. Nanging kanggo biaya parkir, digawe 20.000 kanggo sepeda motor lan mobil. Sarta kanggo bis 15.000.

Aktivitas ing Pasisir Sili
Aktivitas sing ana ing Pasisir iki, panjat bukit sing ana antarane Pasisir Sili lan Strand Krakal. Bukit Kobengan ing pasisir wetan uga bisa dipanjat lan kabeh pemandangan liyane uga bisa dinikmati ing mripat bukit.

Fasilitas
Fasilitas ing pasisir iki wis ana, kamar mandi lan WC, musholla, Gazebo, warung mangan lan minuman, penyewaan alat snorkeling, pondokan, area parkir gedhé.

Rujukan
Pasisir Karang Jahe  ya iku salah sawijining obyek wisata pasisir ing Kabupatèn Rembang. Pasisir iki dumunung ing Desa Punjulharjo, Kacamatan Rembang, Kabupatèn Rembang, Propinsi Jawa Tengah. Pasisir iki ana ing tengah dalan utama Rembang Pantura kilomètêr 7,5. 

Wisatawan sing tumêka ing Karang Jahe bisa njupuk rong rute utama. Ya iku rute Semarang lan Surabaya, loro rute iki loro-lorone njupuk rute Pantura utawa dalan utama Semarang-Surabaya. Yen Wisatawan bidhal saka pusat kutha Rembang, jarak sing ditempuh watara 9 kilomètêr, kurang luwih 16 menit perjalanan. Papan wisata Pasisir Karang Jahe uga kasedhiya ing Google Maps, tujuane kanggo nggampangake para wisatawan sing arep lelungan menyang Karang Jahe. Pasisir Karang Jahe buka saben dina saka jam 06.00-17.30 WIB.

Wisatawan sing tumêka ing pasisir iki, bakal nêmokake gapura sing ana tulisane Desa Punjulharjo, lan dibarengi instruksi wisata ing sisih tengen. Saka gapura menyang pantai mung kudu ngilwati jarak 800 metèr.

Pasisir  Karang Jahe nawakake panorama wêdhi putih sing diubengi dening wit cemara ing pinggir pantai sing dawane 1 kilomètêr lan dhuwure wit rata-rata wis tekan telung metèr. Nanem wit cemara iki nduweni tujuan kanggo nyuda kêdadeyan abrasi. Kajaba iku, wisatawan bisa nêmokake gazebo lan tenda ing pinggir pantai.

Wisatawan sing tumêka ing pasisir Karang Jahe mung kudu mbayar ongkos parkir, ongkos kendaraan roda loro Rp. 5.000, lan kendaraan roda papat Rp. 15.000. Dene sing numpak bis bakal dikenai ongkos Rp. 25.000 kanggo bis cilik lan Rp. 50.000 kanggo bis gedhe.

Saliyane panggonan parkir, pengunjung uga bisa nêmokake sarana liyane, ya iku ana kamar mandhi, mushola, warung makan, gazebo lan spot foto.

Ana kegiatan sing bisa ditindakake dening pengunjung ing papan wisata Pantai Karang Jahe, ya iku outbound, numpak prau layar, numpak kendaraan ATV, numpak kendaraan odong-odong, lan nyewa pelampung utawa perahu karet. Kanggo nyewa tunggangan, pengunjung kudu mbayar biaya tambahan.

Sajarah 
Obyek wisata pasisir Karang Jahe wiwit dikelola ing taun 2014. Asal-usul wisata iki diwiwiti saka abrasi pasisir sing nduwe pengaruh negatif marang warga lokal. Banjur ing taun 2008-2009 wilayah pasisir ditanduri wit cemara. Nganti akhire wisata pasisir Karang Jahe dibukak ing taun 2014. Pasisir iki dikelola dening masyarakat lokal sing dadi anggota gugus Kelompok Sadar Wisata (Pokdarwis).

Kejaba iku, wisata pasisir Karang Jahe wis entuk penghargaan juara 2 ing jambore Kelompok Kesadaran Pariwisata (Pokdarwis) kang dianakake tanggal 28-30 Oktober 2021 dening Pemerintahan Propinsi Jawa Tengah. Jambore kasebut dirawuhi dening Pokdarwis saka 31 kabupaten ing Jawa Tengah.

Jeneng pasisir Karang Jahe dijupuk saka kata karang lan Jaé. Mulane saka sakdurunge obyek wisata pasisir iki dibuka, akeh ditemokake karang werna putih nganti abu-abu sing padha karo wujude jahe. Saka iku dadi dijenengi Karang Jahe.

Gladri

Uga delengen 

 Pasisir Suwuk
 Pasisir Logendhing
 Pasisir Caruban
 Grojogan Grènjèngan
 Sendhang Senjaya

Rujukan

Pranala jaba 

 Situs resmi Pemerintahan Kabupatèn Rembang rembangkab.go.id

Papan wisata ing Jawa Tengah
WikiPlesir
Curug Banyuniba utawane Curug Banyu Tiba  iku grojogan kang dumunung ing Dhusun Kabrukan Kulon, Désa Sendhangsari, Kapanéwon Pajangan, Bantul, Yogyakarta, Indonesia. Curug iki dhuwuré watara 10 mèter lan duwé keunikan kang dudu grojogan liyané. Wujudipun awujud pèrèng gamping kanthi ilining toya ingkang bening sanget. Déné pèrèngipun watu punika kirang langkung 70 derajat, satemah boten lurus vertikal kados curug limrahipun. Banyu sing mili bening lan seger banget. Sawetara wektu katon ijo amarga lumut ing watu sing dilewati banyu. Turis bisa dolanan ing kolam amarga relatif cethek. Kajaba iku, aliran banyu ing blumbang ora abot, dadi luwih aman.

Padunungan Curug Banyunibo 
Panggonan Curug Banyuniba punika secara administratif ana ing Dhusun Kabrokan Kulon, Desa Sendhangsari, Kapanéwon Pajangan, Kabupatèn Bantul,  ora adoh saka Desa Krebet.

Tiket 
Kanggo nikmati obyek wisata iki, pengunjung ora perlu mbayar tiket mlebu. Mung tarif parkir miturut kendaraan pengunjung. Objek wisata iki mbukak wiwit ésuk nganti soré. Yèn sampeyan péngin marem ngrasakaké swasana grojogan, teka ing wayah ésuk. Hawane sing adhem lan papan sing asri pancen nggawe sampeyan kepenak yen sampeyan ana ing kene.

Referensi 

Papan wisata ing Ngayogyakarta
WikiPlesir
Gunung Argojambangan utawa Gunung Rogojembangan iku salah sawijining gunung kang padununge ana ing Provinsi Jawa Tengah, Indonésia . Gunung iki secara administratif ana ing wates Kabupaten Banjarnegara lan Kabupaten Pekalongan . Gunung Argojambangan punika duweni jeneng Puncak Raja. Gunung iki salah sawijining puncak Pegunungan Serayu Utara ingkang minggah ing sisih kulon Dataran Tinggi Dieng kanthi dhuwuripun 2.117 mdpl (mèter saking permukaan laut). Gunung Argojambangan puniko dudu gunung geni. Nanging ing zaman biyen ana aktivitas vulkanik ing gunung iki .

Wangun

Puncak 
Gunung Argojambangan duweni puncak ingkang jembar sak jembare lapangan badminton . Ing sisih ndhuwur lemah sing rata ditukuli suket kalihan semak. Ing pucuking gunung Argojambangan ana sumur cilik sing wis garing.

Pendakian 
Gunung Argojambangan nduweni loro dalan kangge pendakian. Dalan ingkang pisan punika liwat Kecamatan Wanayasa ing Kabupaten Banjarnegara.Panggonanipun ana ing Desa Wanaraja Kecamatan Wanayasa . Dene dalan kapindho liwat Kecamatan Petungkriono ing Kabupaten Pekalongan. Ananging jalur pendakian ingkang asring dipunginakaken inggih menika jalur saking Desa Gumelem saha Desa Simego, Kecamatan Petungkriono, Kabupaten Pekalongan .

Turis 
Ing sisih lor sikil gunung iki ana tebing curam sing dihiasi karo sawetara curug . Salah sawijining curug ingkang asring dipunsukani inggih menika Curug Bajing ing Desa Tlogopakis Kecamatan Petungkriono . Kajaba iku, ana Curug Cinde, Curug Watugajah lan Curug Muncar.
Gunung Argojambangan

Referensi

Pranala njaba 

 Gunung Rogojembangan
 Air Terjun Bajing Segar Pekalongan 

Papan wisata ing Jawa Tengah
WikiPlesir
Pasisir Menganti punika salah sawijining pasisir sing dumunung ing Kabupaten Kebumen, Jawa Tengah .Pemandangan alam ing pasisir Menganti dumadi saka barisan bukit lan pasir putih. Wiwit taun 2011, pasisir Menganti dadi papan wisata lan selancar, uga dadi pelabuhan nelayan lan pelelangan iwak.

Lanskap 
Pasisir Menganti secara admistratif dumunung  ing Desa Karangduwur, Kecamatan Ayah, Kabupaten Kebumen, Jawa Tengah. Pasisir Menganti dumadi saka pasir putih lan barisan bukit watu gamping . Padununge Pasisir Menganti iku langsung jejer karo Samudra Hindia. Jeneng Menganti minangka jeneng dhusun ing Desa Karangduwur. Lokasine pitung kilometer saka Pasisir Logending.

Panggunaan 
Sadurunge taun 2011, Pasisir Menganti namung dipunginakaken para nelayan minangka papan pelabuhan lan lelang iwak. Banjur ing taun 2011, Pasisir Menganti ditetepake minangka obyek wisata kanggo masyarakat umum. Bebarengan karo fungsine minangka papan wisata, Pasisir Menganti uga dadi papan wisata selancar.

Referensi 

Papan wisata ing Jawa Tengah
WikiPlesir
Gunung Pangonan punika gunung kang ana ing Desa Karangtengah, Kecamatan Batur, Kabupaten Banjarnegara. Pos pendakian Gunung Pangonan ditandhani kanthi bangunan omah kayu permanen, diiringi area parkir kendaraan sing gedhe banget, dumunung ing wiwitan rute pendakian.

Gunung Pangonan misuwur kanthi padang rumput ingkang wiyar lan dalan mendaki ingkang cekak.

Rujukan 

Papan wisata ing Jawa Tengah
WikiPlesir
Gedung Lembu Sora inggih punika gedung pepanggihan awujud sapi lungguh wonten ing Kompleks Terpadu Perkantoran Kabupaten Boyolali, dèsa Kemiri, Majasanga, Boyolali utawa wonten ing area alun-alun Boyolali.

Kahanan Umum 
Gedung Lembu Sora papan teng  18 x 12 meter siti, nggadhahi wiyar sekitar 160 mèter persegi lan inggil bangunan 11 mèter.  Gedung puniki dipunbangun ing warsa 2017 lan nelasaken anggaran RP. 2,7 miliar.

Wonten ing perangan lebeting gedhong wonten ruangan layakipun gedhong bioskop kaliyan layar wiyar lan papan lenggah sacacah 48 kursi. Ruangan kasebat namung dipunbikak bilih wonten kunjungan dhayoh, utaminipun dhayoh VIP (very private person) saking jawining kutha ingkang nglampahaken studi banding dhateng Boyolali. Babagan film ingkang dipuntampilaken rupinipun film pendhek ingkang berkisah babagan potensi wonten ing Boyolali, sae bidang pariwisata, pendidikan, infrastruktur, ngantos potensi-potensi sanesipun. Gedhong puniki njangkepi patung ikon Boyolali ingkang sanes, inggih punika Patung Arjuna Wijaya.

Fasilitas 
Fasilitas ingkang wonten ing Gedung Lembu Sora antawis sanes Musala, papan kanggo parkir, toilet, ruang pepanggihan ingkang nggadahi layar kados bioskop, lan fasilitas audio ingkang jangkep.

Rujukan 

Papan wisata ing Jawa Tengah
WikiPlesir
Grojogan Lawe inggih punika grojogan kang dumunung ana ing tlatah Gunung Ungaran Semarang .grojogan Lawe nduweni banyu ingkang resik lan kahanan alam sakiwa tengene endah banget. Grojogan Lawe lan Benowo dumunung ana ing sisih lor anak kali Gunung Ungaran lan minangka hulu Kali Banjir Kanal Kulon utawa Kali Garang ing kutha Semarang. 

Diarani Grojogan Lawe amarga banyu ingkang tumurun saking tebing menika kados benang pethak, ingkang ing basa Jawi diarani lawe . Wonten sing njlentrehake yen diarani Grojogan Lawe menika amarga ana 25 grojogan, sing ing basa Jawa yaiku Selawe. 

Ing jero kawasan ana rong grojogan, yaiku grogogan lawe ing sisi kulon lan grojogan benowo ing sisi wetan sing jarake 500 meter antara loro grojogan.

Grojogan Lawe Benowo Kalisidi dikelola dening Pemerintah Desa Kalisidi lan LMDH Bela Pesona minangka mitra Perum Perhutani Kedu Utara.

Aksesibilitas 
Dumununge ora adoh saka pusat kutha Semarang, tepate ing desa Kalisidi, Kecamatan Ungaran Barat, Kabupaten Semarang, Provinsi Jawa Tengah. Jarake 12 km saka kutha Semarang utawa 7 km saka kutha Ungaran.

Saka Ungaran (alun-alun) menyang Mapagan liwat dalan akses menyang Boja. Tekan Boja, belok ngiwa ing desa Sumur Gunung, jebule ora pati adoh saka kampus Unnes saiki, yaiku Gunung Pati. Kahanan dalan saka Ungaran menyang Desa Kalisidi aspal. Salajengipun saking prapatan Sumur Gunung ngidul tumuju perkebunan cengkeh Zanzibar kirang langkung 3 kilometer wonten ing margi makadam menanjak kanthi kemiringan 25-45 persen. Satekane ing perkebunan iki, sing nggawa kendaraan bisa parkir kendaraan ing cedhak guest house.

Jarake saka parkiran menyang loro grojogan iku kira-kira 30 menit mlaku ing dalan sing rada rata. Ana rong rute kanggo tekan kono, yaiku rute lawas lan rute anyar. Yen sampeyan njupuk rute lawas sampeyan bakal ngliwati saluran irigasi lan jembatan kanthi jurang sing curam banget. Lan yen nganggo dalan anyar bakal liwat Sendang Pengantan banjur mudhun menyang bendungan pinggir kali.

Kira-kira 10 menit saka bendungan bakal ketemu rong cabang, sing kiwa menyang Curug Lawe lan sing tengen menyang Curug Benowo. Nanging, saiki ana rute langsung saka loro grojogan tanpa bali menyang cabang sadurunge. Tiket mlebu pengunjung Rp. 5.000,- kalebu asuransi jasa Raharja Putera.

Pranala njaba 

Papan wisata ing Jawa Tengah
WikiPlesir
Air Terjun Randusari inggih menika grojogan ingkang mapan wonten ing Jalan Randusari, Rejosari, Jatimulyo, Dlingo, Bantul, Daerah Istimewa Yogyakarta. Curug iki dhuwuré kurang luwih 15 mèter lan duwé kolam alami kang trep kanggo nglangi.

Diarani Grojogan Randhusari amarga ing sacedhake grojogan menika ana wit randhu ingkang ageng. Lan tembung sari nduweni teges utama ing basa Jawa. Miturut crita-crita lawas, grojogan iki digunakake warga desa kanggo nyuplai banyu resik. Nanging, suwene wektu, papan iki dianggep nduweni daya tarik sing dhuwur lan wis dadi obyek wisata.

Curug Randusari dhuwure kurang luwih 15 meter lan banyune cethek, mung 1-2 meter. Panggonan iki nyedhiyakake swasana alam sing nyenengake kanthi swara cipratan banyu sing nyegerake. Sampeyan bisa dolanan ing banyu lan nikmati kaendahan alam saka grojogan Randusari.

Tiket 
Saka parkiran mlaku kurang luwih 200 meter utawa kurang luwih 15 menit menyang Grojogan Randhusari. Regane mlebu mung Rp. 2000,- saben wong. Dene ragad parkir Rp. 2000,- kanggo motor lan Rp. 5000,- kanggo mobil.

Papan wisata ing Ngayogyakarta
WikiPlesir
Grojogan Surupethèk inggih menika grojogan ingkang wonten ing Dusun Bojong, Desa Wanalela, Kecamatan Pleret, Kabupaten Bantul, Yogyakarta. Grojogan iki dhuwuré watara 15 mèter lan digolongaké minangka grojogan musiman amarga mung mili sawisé udan wengi sadurungé. Sanadyan boten trep dipunginakaken dados objek wisata amargi medan ingkang awrat lan kirangipun fasilitas wisata, Grojogan Surupethek menika dados objek wisata alam ingkang narik kawigatosan.

Akses Mlebu 
Dalan menyang grojogan iki saka pusat kutha Yogyakarta, yaiku liwat Terminal Giwangan ing sisih kidul arah Jalan Imogiri Wetan. Yen wis tekan prapatan Jejeran, ngiwa dalan kiwa menyang kutha kecamatan Pleret. Saka kutha kecamatan Pleret, sakwise iku ning arah ngidul banjur ngetan tumuju desa Wanalela.

Tekan pertigaan, pilih dalan nengen nganti ngliwati Kantor Desa Wanalela. Terusake dalan nganti weruh gapura Dusun Bojong ing sisih kiwa dalan. Kahanan dalan sing sempit lan ana sawetara percabangan dalan sing mbutuhake kita kudu takon karo warga lokal. Kendaraan bisa diparkir ing pekarangan warga banjur terus mlaku ing dalan setapak.

Pranala Njaba 

Papan wisata ing Ngayogyakarta
WikiPlesir
Jagang Saratapa inggih punika panggon wisata puncak kang ana ing kawasan wisata Sarapata. Kawasan wisata punika dumunung ana ing Desa Seloharjo, Kapanéwon Pundong, Kabupaten Bantul. Dununge ana ing wates Kabupaten Bantul lan Kabupaten Gunungkidul.  

Puncak Jagang Saratapa nduweni tanjakan sing cukup dawa lan curam. Lokasi kasebut minangka dalan kanggo para pengonthel. Dalan kasebut digawe saka semen. Ing mangsa udan, dalan iki dadi lunyu. Dene ing salah sawijining tikungan ana kreteg sing dihiasi sepedha saking cor lan lambang awujud reca wong tapa kanthi tulisan “Sorotopo” ing ngarepe.  

Ing Puncak Jagang Saratapa ana gubug lan tanduran kembang ing pinggir dalan. Kali kang ana ing antarane saung lan reca tapa kasebut dumadi saka watu gamping, yaiku perangane Pegunungan Sewu. Kali iki cukup curam ing hilir lan mbentuk banyu sing mili menyang Grojogan Pucung.

Asal-usul 
Jeneng Saratapa asale saka tembung Sarane Wong Tapa sing bisa dijarwakake "wong sengsara sing lagi tapa" utawa "semedi". Miturut masyarakat lokal, ing jaman biyen desa iki digunakake minangka papan tapa lan semedi kanggo wong-wong sing ngumbara kang golek jati diri marang Gusti Kang Maha Kuwasa.

Geografi 
Sorotopo punika dumunung ing sisih kulon Pegunungan Sewu khususe Seloharjo, Pundong, Kabupaten Bantul, Yogyakarta.

Deleng Uga 
 Grojogan Pucung

Pranala Njaba 

Papan wisata ing Ngayogyakarta
WikiPlesir
Gunung Prau (Carakan: ꦒꦸꦤꦸꦁ​​ꦥꦿꦲꦸ; Basa Indonesiane: Gunung Parahu) punika salah siji gunung kang dununge ana ing Dataran Tinggi Dieng, Jawa Tengah, Indonésia. Gunung iki dhuwuré 2.590 mdpl (mèter ing sadhuwuring segara). Titik koordinate inggih punika ana ing  . Gunung iki dadi watese limang kabupaten kang ana ing Jawa Tengah, yaiku Kabupaten Batang, Kabupaten Kendal, Kabupaten Temanggung, Kabupaten Wonosobo lan Kabupaten Banjarnegara .

Pucuk Gunung Prau dumadi saka suket sing amba sedawane kulon nganti wetan. Bukit lan savanna kanthi sawetara wit bisa ditemokake ing pucuke. Gunung iki dados salah sawijining tujuan pendakian utama ing Dataran Tinggi Dieng.

Flora lan fauna 
Alas ing lereng Gunung Prau kang tumuju ing Kabupaten Kendal lan Kabupaten Batang iku alas kang padhet lan ana tanduran kantong semar (pitcher plants) endemik Jawa, yaiku Nepenthes gymnamphora, kang asring tukul bebarengan karo pakis resam (Glichenia linearis). Ana ing sakiwa tengene pucuk Gunung Prau punika ana kembang edelweis Jawa (Anaphalis maxima lan Anaphalis longifolia). Ing tlatah alas Prau uga bisa ditemokake kewan khas Jawa kayata macan tutul Jawa ( Panthera pardus melas ), sigung Jawa (Mydaus javanensis) lan elang Jawa (Nisaetus bastelsi).

Jalur hiking 
Ana pitung rute sing umum digunakake kanggo mendaki Gunung Prau, yaiku:

 Jalur Dieng, Jalur Kalilembu, lan Jalur Patakbanteng, Kejajar, Wonosobo
 Jalur Dieng Kulon, Candhi Dwarawati, Banjarnegara
 Jalur Igirmranak, Kejajar, Wonosobo
 Jalur Kenjuran, Sukorejo, Kendal
 Jalur  Pranten, Bawang, Kabupaten Batang 
 Rute Wates, Temanggung 
 Rute Ngelak, Batang

Jalur pendakian Gunung Prau liwat Patak Banteng dadi jalur paling didemeni para pendaki pemula amarga pos pendakian ana ing pinggir dalan gedhe.  Jalur pendakian Gunung Prau liwat Dwarawati inggih punika jalur pendakian sing paling cepet kanggo tekan puncak Gunung Prau. 

Biaya iuran tiket pendakian Gunung Prau sekitar Rp. 25.000,- wis karo karcis parkir. Rata-rata wektu pendakian kira-kira 2 - 4 jam.

Referensi 

Gunung ing Jawa Tengah
Gunung

Deloken sisan 

 Daftar gunung ing Indonesia

Papan wisata ing Jawa Tengah
WikiPlesir
Kebon Buwah Mangunan (Carakan:ꦏꦺꦧꦺꦴꦤ꧀​ꦧꦸꦮꦃ​ꦩꦔꦸꦤꦤ꧀; Basa Indonesiane: Kebun Buah Mangunan) punika panggonan wisata sing ana ing Jalan Imogiri - Dlingo, Sukorame, Mangunan, Dlingo, Bantul, DI Yogyakarta. Kebon Buah Mangunan menika dhuweni amba kira-kira 23 hektar lan ana ing dhuwur bukit kang dhuwure 150 - 200 mdpl. Turis bisa nikmati hawa sing adhem lan pemandangan sing apik saka puncak bukit. Turis bisa nonton sunrise yen dolan ing wayah esuk.

Tanah sadhuwure Kebon Buwah Mangunan 
Kebun Buah Mangunan bisa dadi alternatif wisata gunung kanggo sing ora seneng mendaki. Pemandangan saka puncak bukit sing dhuwure 150-200 meter saka permukaan laut pancen nengsemake. Utamane ing wayah esuk, wektu kanggo nikmati sunrise kanthi hawa kang seger. Luwih-luwih yen wayah srengenge, para pengunjung bisa ngrasakake kaendahane pedhut sing nutupi sadurunge srengenge katon. Saka ndhuwur bukit, pengunjung bisa ndeleng wit-witan ijo. Aliran banyu kali Oyo sing mbagi desa-desa ora kalah endah.

Wisata Petik Buwah 
Kebon buwah iki sing diadegake taun 2003 iki nduweni macem-macem jinis tanduran buwah, kayata durian, pelem, belimbing, jeruk, rambutan. Ana uga jambu, sirsak, malah kethek utawa jambu mete.

Wektu sing tepat kanggo ngunjungi yaiku nalika musim woh. Amarga, pengunjung diijini metik woh-wohan kasebut. Ing endi, saliyane manis rasane, woh-wohan iki uga bisa dadi obyek foto sing apik banget. Utamane yen wohe abot.

Kewan ing Kebon Buwah Mangunan 
Kebon Buwah Mangunan nduweni koleksi kewan, yaiku kijang Timor. Ing ngriki wonten pabeninipun rusa Timor (Cervus timorensis). Rusa iki ana ing kandhang kanthi pager wesi sing kuwat. Nanging, pengunjung isih bisa ndeleng kanthi jelas kijang Timor iki.

Kegiyatan Mancing 
Kawasan wisata iki nduweni kolam pancing sing cukup gedhe kanthi maneka jinis iwak. Iwak ing kene kalebu tilapia, lele lan bawal.

Panggon Dolanan lan Renang 
Ana ing jero, pengunjung bakal nemokake papan dolanan kanggo bocah-bocah. Saliyane papan dolanan, uga ana kolam renang. Kolam renang iki cethek lan ora gedhe banget, mung kanggo bocah-bocah. Banyu ing kolam renang iki adem banget, cocok banget yen sampeyan teka ing wayah awan.

Fasilitas 
Obyek wisata iki nduweni maneka fasilitas lengkap. Kayata jamban, mesjid, lan papan parkir sing amba.

Dumununge 
Kebon Buah Mangunan menika wonten ing Desa Mangunan, Kecamatan Dlingo, Kabupaten Bantul. Lokasi kebon buah iki kurang luwih 20 kilometer saka kutha Yogyakarta.

Tiket Mlebu 
Kanggo mlebu obyek wisata iki rega tikete murah. Mung Rp 5.000 kanggo dina minggu lan Rp 6.000 kanggo akhir minggu. Ragad parkir uga dikenai kanggo pengunjung sing nggawa kendaraan.

Wayah Buka 
Kebon Buah Mangunan buka saben dina wiwit jam 05.00 nganti sore jam 06.00. Nanging, sawetara pengunjung teka sadurunge subuh kanggo nikmati sunrise.

Pranala Njaba 

Papan wisata ing Ngayogyakarta
WikiPlesir